cyanic-selkie/wikianc huggingface dataset:
Άγιος Νικόλαος
Προστάτης ναυτικών - λαογραφία
thumb|255px|Τοιχογραφία του Αγίου Νικολάου στον βυζαντινό [[Ναός του Αγίου Νικολάου του Ορφανού|Ναό του Αγίου Νικολάου του Ορφανού Θεσσαλονίκης]] Ο Άγιος Νικόλαος θεωρείται ο κατ' εξοχήν προστάτης άγιος των Ναυτικών, του Ελληνικού Πολεμικού Ναυτικού και του Λιμενικού Σώματος, γιατί στον βίο του αναφέρονται θαύματα που έχουν σχέση με τη θάλασσα. Για τον λόγο αυτό, όλα τα πλοία του πολεμικού ναυτικού, καθώς και όλα τα εμπορικά, φέρουν την εικόνα του. Ο Άγιος Νικόλαος θεωρείται και προστάτης της πόλης του Βόλου, όπως και της ομώνυμης πόλης του Αγίου Νικολάου Κρήτης, όπου τιμάται με την ημέρα που εορτάζεται (6 Δεκεμβρίου) ως επίσημη αργία σε όλη την πόλη. Παρεκκλήσια πάνω σε πλοία είναι αφιερωμένα στον Άγιο Νικόλαο, όπως εκείνο στο ιστορικό Θ/Κ Γ. Αβέρωφ. Επίσης πολλά πλεούμενα παίρνουν το όνομά του και ως προστάτης των ναυτικών αναφέρεται και σε πολλά νησιώτικα τραγούδια. Επίσης Ναός του Αγίου Νικολάου υπάρχει και στο Ναύπλιο, χτισμένος δίπλα στο λιμάνι, σε ένα από τα πιο όμορφα σημεία της πόλης, καθώς είναι αφιερωμένος στους Ναυτικούς.
Άγιος Μιχαήλ Χωνιάτης ή Ακομινάτος
Η υπεράσπιση της Αθήνας και η φυγή του στην Κέα
Το 1203 υπεράσπισε την Αθήνα από την επίθεση του πελοποννήσιου γαιοκτήμονα Λέοντα Σγουρού, που είχε ιδρύσει ανεξάρτητη ηγεμονία στο Ναύπλιο και την Αργολίδα. Στην αρχή προσπάθησε να συνομιλήσει με τον άρχοντα, αλλά όταν εκείνος αρνήθηκε, εγκατέστησε στην Ακρόπολη βλητικές μηχανές και τοξεύοντας τους στρατιώτες του Σγουρού, τους έδιωξε από την Αθήνα. Όταν το 1204 οι Σταυροφόροι κατέλαβαν την Κωνσταντινούπολη και κατόπιν, υπό τον Βονιφάτιο Μομφερρατικό, κατέλαβαν την Κεντρική Ελλάδα και την Πελοπόννησο και βρέθηκαν μπροστά στην Αθήνα, ο Ακομινάτος, καταλαβαίνοντας το μάταιο της αντίστασης, παρέδωσε την πόλη. Μετά από λίγες εβδομάδες και αφού οι Φράγκοι στρατιώτες είχαν λεηλατήσει την πόλη, την Παναγία την Αθηνιώτισσα και το ίδιο το σπίτι του Μητροπολίτη, παίρνει μόνο τα αναγκαία για την επιβίωσή του και φεύγει πρώτα για τη Θεσσαλονίκη, μετά στη Χαλκίδα και τελικά εγκαθίσταται μόνιμα στην Κέα στο μοναστήρι του Αγίου Ιωάννη του Προδρόμου, όπου και θα παραμείνει μέχρι το τέλος της ζωής του. Από την Κέα διευθύνει για λίγους μήνες τη Μητρόπολη του, αλλά όταν εγκαθίσταται εκεί Λατινική επισκοπή δεν έχει πλέον καμία αρμοδιότητα. Στα επόμενα χρόνια θα τον σημαδέψουν ο θάνατος του αδελφού του, Νικήτα Χωνιάτη καθώς και κάποιων άλλων συγγενών του και η χειροτέρευση της υγείας του.
Άγιος Νικόλαος
Άγιος Νικόλαος και Άγιος Βασίλης (Santa Claus)
thumb|105px|Άγαλμα του Αγίου Νικολάου (Σιντερκλαας) στο Βέλγιο Κατα την παράδοση, ο Νικόλαος υπήρξε προστάτης των φτωχών, ενώ έδινε και δώρα σε παιδιά και απόρους, συνήθως στα κρυφά, χωρίς να αποκαλύπτει την ταυτότητά του. Για αυτό στη Δύση η γιορτή του Αγίου Νικολάου, που λέγεται Santa Claus (σύντμηση του Santa Nicolaus), συνδέεται με τα Χριστούγεννα και με την ανταλλαγή δώρων που γίνεται τότε.
Άγιος Μιχαήλ Χωνιάτης ή Ακομινάτος
Το τέλος
Παρόλο που ο Ρωμαίος Αυτοκράτορας της Νίκαιας Θεόδωρος Α΄ Λάσκαρης τον καλεί στην πρωτεύουσά του και ο Οικουμενικός Πατριάρχης του προτείνει την ποίμανση της χηρεύουσας Μητρόπολης της Νάξου, εκείνος αρνείται και τα δύο, μια που η κατάσταση της υγείας του -η επιδείνωση των ρευματισμών του- δεν του επέτρεπε ούτε να κάνει ένα βήμα έξω από το κατώφλι του κελιού του, στο μοναστήρι. Αργότερα, μετέβη στη Μονή Αγίου Ιωάννου Προδρόμου κοντά στις Θερμοπύλες όπου και πέθανε, στα 1222 μ.Χ..
Συγγράμματα
Ο Μιχαήλ Ακομινάτος άφησε κατηχητικές ομιλίες, πανηγυρικούς, θρηνητικούς και ομοίους άλλους λόγους, επιστολές και ποιήματα.
Άγιος Νικόλαος
Εξωτερικοί σύνδεσμοι
Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Μητροπολίτες Μύρων Κατηγορία:Χριστιανοί άγιοι του 4ου αιώνα Κατηγορία:Επίσκοποι του 3ου αιώνα Κατηγορία:Επίσκοποι του 4ου αιώνα Κατηγορία:Μυροβλύτες Κατηγορία:Άγιοι από την Μικρά Ασία Κατηγορία:Βυζαντινοί Μικρασιάτες Κατηγορία:Μικρασιατικός Ελληνισμός Αγιος Νικολαος Αγιος Νικόολαος
Άγιος Μιχαήλ Χωνιάτης ή Ακομινάτος
Ακολουθία και εορτασμός
Είναι γραμμένη από τον υμνογράφο Δρ. Χαράλαμπο Μπούσια των Αλεξανδρέων. Η μνήμη του τιμάται στις 4 Ιουλίου μαζί με του Ανδρέα Κρήτης στον Βατοπεδινό Κώδικα με ίδια Ακολουθία.
Πηγές
Κατηγορία:Μητροπολίτες Αθηνών Κατηγορία:Επίσκοποι του 12ου αιώνα Κατηγορία:Επίσκοποι του 13ου αιώνα Κατηγορία:Βυζαντινοί Μικρασιάτες Κατηγορία:Άγιοι από την Μικρά Ασία
Καρυά
Το όνομα Καρυά μπορεί να αναφέρεται:
Μυθολογία
Στο μυθικό πρόσωπο Καρυά (μυθολογία)
Οικισμοί
Στα παρακάτω ελληνικά τοπωνύμια:
Δήμοι-Κοινότητες
Στον παρακάτω ελληνικό δήμο:
Δείτε επίσης
Κατηγορία:Αποσαφηνίσεις ελληνικών τοπωνυμίων
Αλεξάντρ Μπογκομόλετς
Ο Αλεξάντρ Μπογκομόλετς (Αλεξάντρ Αλεξάντρεβιτς Μπογκομόλετς ή Ολεξάντρ Ολεξάντρεβιτς Μπογκομόλετς) (1881-1946) ήταν διάσημος Ουκρανός ιατρός, γνωστός για τις εργασίες του για την παράταση της ανθρώπινης ζωής, αλλά και για τον ορρό που είχε παρασκευάσει.
Insomniac
Το Insomniac είναι το τέταρτο στούντιο άλμπουμ από το πανκ ροκ συγκρότημα Green Day. Κυκλοφόρησε στις 10 Οκτωβρίου 1995 μέσω της Reprise Records. Αν και έφτασε στο νούμερο δύο στις Ηνωμένες Πολιτείες και ανακηρύχθηκε διπλά πλατινένιος από την RIAA, το Insomniac δεν είχε την αντοχή των πωλήσεων του προκατόχου του, Dookie, κυρίως λόγω των ελαφρώς πιο σκοτεινών  στίχων και του βαρύτερου ήχου. Το Insomniac είναι το τρίτο καλύτερο άλμπουμ της μπάντας, με βάση τις πωλήσεις, πίσω από το Dookie και το American Idiot με πωλήσεις πάνω από 10 εκατομμυρίων αντίτυπων σε όλο τον κόσμο και 2.100.000 αντίτυπων μόνο στις ΗΠΑ. Το άλμπουμ επανεκδόθηκε σε βινύλιο στις 12 Μαΐου του 2009. Αρχικά το άλμπουμ θα ονομαζόταν Tight Wad Hill (όπως και το 13ο κομμάτι του άλμπουμ), αλλά μετά από μια επίσκεψη του Μπίλι Τζο Άρμστρονγκ στο σπίτι του σχεδιαστή του εξωφύλλου, Winston Smith άλλαξαν το όνομα σε Insomniac. Λέγεται πως ο Μπιλι Τζο ρώτησε τον Winston πως κάνει τόσο περίπλοκα εξώφυλλα τόσο γρήγορα και o Winston απάντησε "It's easy for me. I am an insomniac" (Είναι εύκολο για μένα, μένω άυπνος). Εκείνη την εποχή, επίσης, ο Μπίλι Τζο έμενε και ο ίδιος άυπνος καθώς τον κρατούσαν ξύπνιο τα κλάματα του γιου του, Τζόσεφ.
Τέλος το τραγούδι "Panic Song" βασίζεται στις κρίσεις πανικού του μπασίστα Μάικ Ντερντ, αφού ο Μάικ γεννήθηκε με διευρυμένη μιτροειδή βαλβίδα στην καρδιά.
Τραγούδια
Ιαπωνική έκδοση:
15.	"I Wanna Be on T.V." 1:17
Αυστραλιανή έκδοση :
συνοδευμένο με το Live Tracks
God Told Me to Skin You Alive
με-πλαίσιο|κέντρο|Ολόκληρο το έργο του Winston Smith
Κατηγορία:Δισκογραφία των Green Day Κατηγορία:Άλμπουμ του 1995
Γιόχαν Λούντβιχ Γκραφ Σβερίν φον Κρόζιγκ
Ο Γιόχαν Λούντβιχ "Λουτς" Γκραφ Σβερίν φον Κρόζιγκ (Johann Ludwig "Lutz" Graf Schwerin von Krosigk, 22 Αυγούστου 1887 - 4 Μαρτίου 1977) ήταν Γερμανός πολιτικός, ο οποίος διετέλεσε Υπουργός Εθνικής Οικονομίας σε όλη την διάρκεια της κυβέρνησης του Αδόλφου Χίτλερ (1933-1945) ενώ μετά την αυτοκτονία του Χίτλερ υπήρξε για ένα μικρό χρονικό διάστημα Καγκελάριος στην βραχύβια Κυβέρνηση του Φλένσμπουργκ.
Το Υπουργείο Οικονομικών του Lutz Schwerin von Krosigk ήταν ένας από τους βασικούς πυλώνες της δημοσιονομικής στήριξης του ναζισμού.Το καθεστώς ιδιοποιήθηκε περιβόητα τις περιουσίες των Εβραίων που διώχθηκαν και στάλθηκαν σε στρατόπεδα συγκέντρωσης. Καταδικάστηκε σε δέκα χρόνια φυλάκιση με την απόφαση του Δικαστηρίου της Νυρεμβέργης για συνεργασία με το ναζιστικό καθεστώς.
Πρώιμα χρόνια και Δημοκρατία της Βαϊμάρης
Γεννήθηκε ως Γιόχαν Λούντβιχ φον Κρόζιγκ στο Ράτμαντσντορφ του Άνχαλτ το 1887. Ο πατέρας του καταγόταν από αριστοκρατική οικογένεια της περιοχής, ενώ η μητέρα του ήταν κόρη ενός Κόμη φον Σβερίν. Σπούδασε νομική και πολιτικές επιστήμες στο Χάλλε της Σαξονίας, στη Λωζάνη και στο Πανεπιστήμιο της Οξφόρδης (με υποτροφία). Πολέμησε κατά τον Α' Παγκόσμιο Πόλεμο φτάνοντας το βαθμό του υπολοχαγού, τραυματίστηκε κατά τη διάρκειά του και παρασημοφορήθηκε με τον Σιδηρούν Σταυρό. Με το τέλος του πολέμου και τη συνθηκολόγηση των Κεντρικών Δυνάμεων παντρεύτηκε την Βαρώνη Έρενγκαρντ φον Πλέτενμπεργκ (Freiin Ehrengard von Plettenberg), με την οποία απέκτησε τέσσερις γιους και πέντε κόρες. Το 1922 έγινε Oberregierungsrat, δηλαδή ανώτερος κυβερνητικός αξιωματούχος - πλέον, στη Δημοκρατία της Βαϊμάρης - και το 1929 υπουργικός διευθυντής στο τμήμα Προϋπολογισμού του Υπουργείου Οικονομικών. Το 1931 εισήλθε στο τμήμα των αποζημιώσεων, το οποίο όπως ήταν προφανές ασχολείτο με την καταβολή αποζημιώσεων στους νικητές του Α' Παγκοσμίου Πολέμου.
Πριν και κατά τον Β' Παγκόσμιο Πόλεμο
Όντας "μη-αντάρτης" και συντηρητικός πολιτικός ο οποίος δεν ήταν μέλος του Ναζιστικού Κόμματος, ο φον Κρόζιγκ διορίστηκε Υπουργός Εθνικής Οικονομίας από τον Καγκελάριο Φραντς φον Πάπεν το 1932 και κράτησε τη θέση του κατ' εντολή του Προέδρου Πάουλ φον Χίντεμπουργκ υπό τον μετέπειτα Καγκελάριο Κουρτ φον Σλάιχερ. Την ίδια θέση ανέλαβε και διατήρησε καθ' όλη την διάρκεια της κυβέρνησης του Αδόλφου Χίτλερ. Αρκετά μέλη της οικογένειας του φον Κρόζιγκ αναμίχθηκαν στις διάφορες απόπειρες δολοφονίας του Χίτλερ. Ο ίδιος σπάνια έκανε δημόσιες εμφανίσεις και ο Χίτλερ δεν πραγματοποιούσε συχνές κυβερνητικές συνελεύσεις, λόγω του απολυταρχικού χαρακτήρα του καθεστώτος του.
Τέλος του Β' Παγκοσμίου Πολέμου
350px|thumb|left|Η Κυβέρνηση του Φλένσμπουργκ διαλύεται. Βρετανοί στρατιώτες συλλαμβάνουν τον Μέγα Ναύαρχο [[Καρλ Ντένιτς|Ντένιτς, τον Υπουργό Εξοπλισμών Σπέερ και τον Στρατηγό Γιοντλ.]] Ο φον Κρόζιγκ παρέμεινε στην αφάνεια ως το τέλος του Β' Παγκοσμίου Πολέμου, τον Μάιο του 1945. Την Πρωτομαγιά του 1945, μία μέρα μετά την αυτοκτονία του Χίτλερ, του έγινε πρόταση να αναλάβει καθήκοντα Καγκελαρίου της Κυβέρνησης του Φλένσμπουργκ με επικεφαλής τον Μέγα Ναύαρχο Καρλ Ντένιτς, σύμφωνα με τη διαθήκη του Χίτλερ. Μετά την αυτοκτονία του Γιόζεφ Γκαίμπελς την ίδια μέρα, ο Ντένιτς είχε πλέον τη θέση του Προέδρου του Ράιχ (Reichspräsident). Ο φον Κρόζιγκ αρνήθηκε, αλλά δέχτηκε να αναλάβει τη θέση του Πρωθυπουργού και του Υπουργού Εξωτερικών.
Μοιραία η κατάσταση στην κεντρική και νότια Γερμανία, με τους Συμμάχους να προελαύνουν ταχέως, περιόρισε τη δικαιοδοσία της νέας Κυβέρνησης στην ευρύτερη περιοχή του Φλένσμπουργκ, κοντά στα σύνορα με τη Δανία, όπου ήταν εγκατεστημένο το αρχηγείο του Ντένιτς, τοποθεσία από την οποία η νέα κυβέρνηση έλαβε το όνομά της. Ο Ντένιτς και ο φον Κρόζιγκ προσπάθησαν να διαπραγματευτούν ανακωχή με τους Δυτικούς Συμμάχους, ενώ οι ισχνές Γερμανικές δυνάμεις μάχονταν με τους Σοβιετικούς σε έναν άνισο αγώνα στα ανατολικά. Στις 7 Μαΐου ο Ντένιτς ενέκρινε την υπογραφή του Γερμανικού Συμφώνου Παράδοσης στους συμμάχους, η οποία έλαβε χώρα στη Ρενς, παρόντος του Αμερικανού Στρατηγού Ντουάιτ Αϊζενχάουερ και αργότερα αυτού στο καθημαγμένο Βερολίνο, την οποία υπέγραψε ο Στρατάρχης Βίλχελμ Κάιτελ μπροστά στα μέλη της Σοβιετικής αντιπροσωπείας και του Στρατάρχη Γκεόργκι Ζούκοφ. Η επινίκια ομιλία του Ουίνστον Τσώρτσιλ στο Λονδίνο έδειξε την de facto αναγνώριση της Κυβέρνησης του Φλένσμπουργκ, καθώς ανέφερε πως το γερμανικό Σύμφωνο Παράδοσης ήταν εγκεκριμένο από «τον Μέγα Ναύαρχο Ντένιτς, τον διορισμένο επικεφαλής του Γερμανικού Κράτους». Ωστόσο, μετά την άνευ όρων παράδοση, όπως απαίτησαν οι Σύμμαχοι, η κυβέρνηση δεν αναγνωρίστηκε επίσημα από τους Συμμάχους και διαλύθηκε όταν τα μέλη της συνελήφθησαν από Βρετανικές δυνάμεις στις 23 Μαΐου 1945 στο Φλένσμπουργκ. Ο φον Κρόζιγκ δικάστηκε στις Δίκες της Νυρεμβέργης μαζί με άλλα υψηλόβαθμα στελέχη της κυβέρνησης της Ναζιστικής Γερμανίας. Κρίθηκε ένοχος στη Δίκη των Υπουργών το 1949 και καταδικάστηκε σε δεκαετή φυλάκιση. Εξέτισε δύο μόνο χρόνια πριν του δοθεί αμνηστία το 1951.
Μεταπολεμικά
Ο φον Κρόζιγκ συνέγραψε πολλά βιβλία σχετικά με την οικονομική πολιτική μετά τον πόλεμο, καθώς και δύο εκδοχές των απομνημονευμάτων του. Υπήρξε από τους πρώτους που αναφέρθηκαν στο "Σιδηρούν παραπέτασμα" που έπεφτε πάνω απ' την Ευρώπη σε ένα διάγγελμα προς τον γερμανικό λαό στις 2 Μαΐου 1945, φράση την οποία είχε πάρει από ένα άρθρο του Γκέμπελς.
Ο φον Κρόζιγκ απεβίωσε το 1977 στο Έσσεν της Βόρειας Ρηνανίας-Βεστφαλίας στη Δυτική Γερμανία, σε ηλικία 89 ετών.
Εξωτερικοί σύνδεσμοι
Κατηγορία:Γερμανοί Ναζιστές πολιτικοί Κατηγορία:Κόμητες της Γερμανίας
Αβελιανή ομάδα
Στα μαθηματικά, αβελιανή ομάδα ή αντιμεταθετική ομάδα είναι μια ομάδα (A,\circ ) στην οποία, πέρα από τις συνήθεις ιδιότητες, η πράξη της ικανοποιεί και την αντιμεταθετική ιδιότητα, δηλαδή για κάθε στοιχεία a, b \in A, έχουμε.
Οι αβελιανές ομάδες πήραν την ονομασία τους από τον Νορβηγό μαθηματικό Νιλς Χένρικ Άμπελ (Nils Henrik Abel) διότι ο Abel ήταν ο πρώτος που βρήκε ότι η μεταθετικότητα των στοιχείων μίας ομάδας ενός πολυωνύμου σχετίζεται με τον υπολογισμό των ριζών του. Η χρήση της λέξης «αβελιανή» έχει γίνει τόσο κοινή στα Μαθηματικά, ώστε καθιερώθηκε να γράφεται με μικρό «α».
Η έννοια των αβελιανών ομάδων είναι από τις πρώτες που εισάγονται στον τομέα της αφηρημένης άλγεβρας πάνω στην οποία βασίζονται βασικές έννοιες όπως τα πρότυπα, οι διανυσματικοί χώροι κ.ά.
Ορισμός
Μια αβελιανή ομάδα (A, \circ) είναι μία ομάδα με σύνολο A και δυαδική πράξη \circ, η οποία ικανοποιεί την αντιμεταθετική ιδιότητα:
Επομένως, συνολικά η αβελιανή ομάδα (A, \circ) ικανοποιεί τις εξής ιδιότητες:
Παραδείγματα
Έστω x, y \in G, τότε αφού η (G, \cdot) είναι κυκλική ομάδα, x = a^n και y = a^m για κάποιο στοιχείο a \in G και ακεραίους αριθμούς n, m \in \Z. Συνεπώς, Επομένως, ισχύει η αντιμεταθετική ιδιότητα.
Ιδιότητες
Θεωρούμε a, b \in G, τότε αφού η (H, \cdot) είναι αβελιανή, Αφού η συνάρτηση \phi είναι ένα-προς-ένα, έπεται ότι και ότι η (G, \circ) είναι αβελιανή ομάδα.
Παραπομπές
Αβελιανη
Μεδίνα
Η Μεδίνα (και Μαδίνα, Αραβ. المدينة) είναι πόλη στην περιοχή της Χετζάζης στη δυτική Σαουδική Αραβία και πρωτεύουσα της επαρχίας Μαντίνα (Madinah). Στην αρχαιότητα ονομαζόταν Γιαθρίμπ, από την ομώνυμη όαση που βρισκόταν εκεί κοντά.
Αποτελεί τη δεύτερη ιερότερη πόλη για τους Μουσουλμάνους (μετά τη Μέκκα) και τόπο ταφής του προφήτη Μωάμεθ. Υπήρξε ο δεύτερος τόπος διαμονής του Μωάμεθ μετά τη φυγή του (αραβ. χίτζρα, εγίρα) από τη Μέκκα και ο τόπος από τον οποίο άρχισε η αντεπίθεσή του για την τελική επικράτηση της νεοπαγούς θρησκείας του επί των ομοφύλων του.
Στη Μεδίνα βρίσκεται το δεύτερο πιο ιερό τέμενος για το Ισλάμ, το Τέμενος του Προφήτη, στο οποίο βρίσκεται ο τάφος του Μωάμεθ, καθώς και των πρώτων χαλίφηδων Αμπού Μπακρ και Ουμάρ. Επίσης, στη Μεδίνα βρίσκονται τα τρία παλαιότερα τζαμιά, τα οποία χτίστηκαν την εποχή του Μωάμεθ: το Τέμενος του Προφήτη, το Τζαμί Κούμπα (το παλαιότερο τέμενος στο κόσμο) και το Μασγίντ αλ-Κιπλαταΐν (το τέμενος των δύο Κίπλα), το τζαμί στο οποίο η κατεύθυνση προσευχής (κίπλα) άλλαξε από την Ιερουσαλήμ στη Μέκκα.
Παραπομπές
Κατηγορία:Πόλεις της Σαουδικής Αραβίας Κατηγορία:Ιερές πόλεις
Κλείτος (μυθολογία)
Στην ελληνική μυθολογία με το όνομα Κλείτος είναι γνωστά τα παρακάτω τέσσερα πρόσωπα:
γουοτ ε π ΚΛΕΙΤΟΚΛΕΙΤΟΚΛςΙΤΟΚΛςΤΟ
Πωγώνι
Το Πωγώνι είναι ιστορική περιοχή της Ηπείρου. Τα 8 από τα 38 συνολικά χωριά της περιοχής βρίσκονται στην Αλβανία στον νομό Αργυροκάστρου στα οποία ο Ελληνικός πληθυσμός έχει την πλειοψηφία. Από τους 432 κατοίκους των χωριών αυτών της Αλβανίας οι 410 είναι Έλληνες.
Γεωγραφία
Ο Δήμος Πωγωνίου βρίσκεται στα βορειοδυτικά του Νομού Ιωαννίνων και οριοθετείται γεωγραφικά από τη Νεμέρτσικα (Δούσκο) (2.209 μ.) στα βόρεια, τα όρη Τσαμαντά (1.826 μ.) στα νότια, τον Κασιδιάρη (1.329 μ.) και το κάτω τμήμα του ποταμού Γορμού στα ανατολικά και τον Μακρύκαμπο (1.672 μ.) στα δυτικά.
Ιστορία
Κατά την αρχαιότητα η περιοχή ήταν χωρισμένη στην Τριφυλία (από τον ποταμό Αώο ως το όρος Νεμέρτσικα) και την Μηλωτίδα (μεταξύ της Νεμέρτσικας, Κασιδιάρη, Μπόζοβου και Μουργκάνας).
Οι κάτοικοι θεωρούνται απόγονοι των Μολοσσών και των Ατιντάνων, συμμετέχοντας κατά τον 3ο π.Χ. αιώνα στις εκστρατείες του βασιλιά Πύρρου. Ο Πύρρος υποστηρίζει την ανάπτυξη της περιοχής, αναδιοργανώνοντας την πολιτικά, στρατιωτικά και οικονομικά, στρέφοντας το ενδιαφέρον των κατοίκων από την κτηνοτροφία, στην γεωργία και στο εμπόριο.
Το 431 μ.Χ. το Πωγώνι υπάγεται στην επισκοπή Ανδριανουπόλεως, εποχή γοτθικών, σλαβικών και βουλγαρικών επιδρομών, ενώ από το 1081 έως το 1453 μ.Χ. ακολουθούν οι νορμανδικές επιδρομές, σε συνδυασμό με λεηλασίες από Σέρβους και Αρβανίτες.
Κατά την Τουρκοκρατία το Πωγώνι καθίσταται κέντρο εμπορίου και πολιτισμού, ενώ συνεχίζονται οι λεηλασίες από τους Τούρκους και τους Αλβανούς.
Με την Συνθήκη του Λονδίνου το 1913 το Πωγώνι διαμελίζεται και παραχωρούνται στην Αλβανία οι περιοχές Χειμάρρας, Δέλβινου, Αργυρόκαστρου, Τεπελενίου, Πρεμετής, Λεσκοβικίου, Κολόνιας και Κορυτσάς.
Χωριά
Αποτελείται από 38 χωριά που συνολικά καταλαμβάνουν μια έκταση 498 τ.χλμ. Τα χωριά αυτά είναι τα εξής: Αγία Μαρίνα, Άγιος Κοσμάς, Αρετή, Αργυροχώρι, Βασιλικό, Βήσσανη, Δελβινάκι, Δημοκόρι, Δολό, Δρυμάδες, Ζάβροχο, Κακόλακκος, Καστάνιανη (Καστανή), Κάτω Μερόπη, Κεράσοβο, Κεφαλόβρυσο, Κρυονέρι, Κουκλιοί, Κτίσματα, Λάβδανη, Λίμνη (Ζαραβίνα), Μαυρονόρος, Μαυρόπουλο, Μερόπη, Ξηρόβαλτο, Ορεινό, Παλαιόπυργος, Περιστέρι, Ποντικάτες, Πωγωνιανή, Ρουψιά, Σιταριά, Σταυροσκιάδι, Στρατίνιστα, Τεριάχι, Φαράγγι, Χαραυγή, Ψηλόκαστρο, Ωραιόκαστρο. Ένα τμήμα του Πωγωνίου (περιοχή Μολυβδοσκέπαστης) υπάγεται σήμερα στο Δήμο Κόνιτσας, ενώ ένα άλλο (Σωπική, Σχωριάδες, Πολύτσανη, Τσιάτιστα, Μαυρόγυρο, Χλωμό, Ωψάδα και Σέλτση) στην Αλβανία. Κάποιες ομάδες χωριών, παρόλο που έχουν ενσωματωθεί σε αυτό, ανήκουν ιστορικά σε άλλες ενότητες π.χ. Χρυσόδουλη, Μαυρόπουλο, Κτίσματα στη Δρόπολη, ενώ ορισμένα γειτονικά χωριά παρουσιάζουν έντονες επιρροές από αυτό π.χ Παρακάλαμος, Άνω Ραβένια, Δολιανά, Γεροπλάτανος κ.α.
Ονομασία
Ο Ιωάννης Λαμπρίδης, γράφει το 1886:
«Το όνομα του τμήματος είναι Σλαβικόν, ουχί όμως τόπου σημαντικόν, ως σημειοί και ο Α. Πάλλης (Μελ. Περί Ηπείρ. σελ.38), αλλά κύριον ηγέτου επήλυδος (ξένου, αλλοδαπού) εγκατασταθάντος αυτόθι, όπερ ου μόνον η γλώσσα του λαού διετήρησε Πογώνη το τμήμα τούτο αποκαλούσα, αλλά και οι κατακτηταί, οι ακριβείς ούτοι των Βυζαντινών απομιμηταί (ενν. οι Οθωμανοί), Ναχιγέ Πογώνη επισήμως και ανέκαθεν αυτό αποκαλούντες».
Η Ήπειρος, όπως και η Μακεδονία, δέχτηκε αναμφίβολα σλαβικές επιδρομές. Στην πολιορκία της Θεσσαλονίκης από τους Σλάβους (677-681), μεταξύ των φυλών που πήραν μέρος, αναφέρονται και οι Βαϊουσίτες ή Βαϊουνίτες, που κατοικούσαν στην περιοχή της σημερινής Θεσπρωτίας.
Άλλη εκδοχή, αναφέρει ότι αυτοί κατοικούσαν κοντά στη Θεσσαλονίκη και μετά την αποτυχία της πολιορκίας της πόλης, εγκαταστάθηκαν στη Θεσπρωτία και στη Βόρειο Ήπειρο, κοντά στα παράλια. Η περιοχή που εγκαταστάθηκε η σλαβική αυτή φυλή, ονομαζόταν ως τα τέλη του 13ου αιώνα, Βαγενετία. Κατάλοιπα του τοπωνύμιου αυτού, υπάρχουν μέχρι σήμερα στην Ήπειρο.
Μια άλλη εκδοχή, θέλει το όνομα «Πωγώνι» να προέρχεται από τον βυζαντινό αυτοκράτορα Κωνσταντίνο Δ’ Πωγωνάτο (668-685). Σύμφωνα με την παράδοση, κατά την επιστροφή του από τη Σικελία, όπου κατέπνιξε την επανάσταση του Μιζίζιου, τον οποίο και σκότωσε, πέρασε από την περιοχή του Πωγωνίου, όπου και ίδρυσε τη μονή Μολυβδοσκέπαστου στη Διπαλίτσα (σήμερα Μολυβδοσκέπαστο). Εκεί, λέγεται ότι υπήρχε η μεσαιωνική πόλη Πωγωνιανή, η οποία έδωσε το όνομα της στην Αρχιεπισκοπή Πωγωνιανής,που ιδρύθηκε από τον Πωγωνάτο.
Και αυτή η εκδοχή όμως αμφισβητείται. Νεότεροι ιστορικοί, θεωρούν ότι Πωγωνάτος, ονομαζόταν όχι ο Κωνσταντίνος Δ’, αλλά ο πατέρας του Κώνστας Β’ (641-668). Θεωρούν, επίσης, ότι ο Κωνσταντίνος Δ’, επέστρεψε από τη Σικελία στην Κωνσταντινούπολη με πλοία και όχι μέσω Ηπείρου-Μακεδονίας και Θράκης.
Βέβαια, ο Κωνσταντίνος Παπαρρηγόπουλος, γράφει ότι ο Κωνσταντίνος Δ’, δεν είχε την επωνυμία «Πωγωνάτος» όταν πέρασε από την Ήπειρο, επιστρέφοντας από τη Σικελία. Όταν επέστρεψε στην Κωνσταντινούπολη «ο δήμος εχαιρέτησεν αυτόν δια της του Πωγωνάτου επωνυμίας ην (=την οποία) φέρει εν τη ιστορία διότι, ότε προ μακρού ανεχώρησε, το πρόσωπον αυτό ήτο έτι (=ακόμα) παντελώς αγένειον, ενώ ήδη άρχισε να υποφαίνεται ο πώγων (=γένια) αυτού».
Ο Σ. Γκατσόπουλος, θεωρεί ότι υπήρξε πόλη Πωγωνιανή που έδωσε το όνομά της στην Αρχιεπισκοπή Πωγωνιανής. Γράφει μάλιστα, ότι στη μονή Μολυβδοσκέπαστου, υπήρχε θαυματουργή εικόνα της Θεοτόκου, γνωστή με το όνομα «Παναγία Πωγωνιάτισσα», η οποία όμως καταστράφηκε κατά τον Β’ Παγκόσμιο Πόλεμο. Άλλοι, υποστηρίζουν ότι η εικόνα χρονολογείται απ’ το 1531.
Κατά την άποψή του Σπύρου Στούπη, στο βιβλίο του «Πωγωνιακά και Βησσανιώτικα», πιθανότατα το όνομα Πωγώνι, προέρχεται από πόλη, με το όνομα Πωγωνία-Πωγωνιανή (κατά το Απολλωνία, από τον Απόλλωνα, Κασώπη, από τον Κάσιο Δία κ.ά.)
Μετά τη φήμη για τον Πωγωνάτο, το όνομα πήρε νέα ώθηση και επαναλήφθηκε το φαινόμενο, κατά το οποίο οι Χριστιανοί των πρώτων χριστιανικών αιώνων, αντικαθιστούσαν τα ονόματα των ειδώλων με χριστιανικά ονόματα.
Η εκδοχή του Λαμπρίδη για το όνομα Ναχιγέ Πωγώνι επί τουρκοκρατίας, δεν γίνεται αποδεκτή από τον Π. Αραβαντινό, ο οποίος μελετώντας τα οθωμανικά αρχεία, τονίζει ότι η περιοχή του Πωγωνίου επί τουρκοκρατίας ονομαζόταν Ισαΐμ Βιλαέτ, δηλαδή χώρα του κυρίαρχου και κατακτητή Ισαΐμ. Ο αρνησίθρησκος Ισαΐμ, συνοδευόμενος από τουρκικές δυνάμεις, κατέλαβε τη γενέτειρά του, το Λεσκοβίκι και όλη τη γύρω περιοχή. Από εκεί, με συνεχείς επιθέσεις, υπέταξε και το Πωγώνι, του οποίου έγινε ισόβιος πασάς, με έδρα το Λαχανόκαστρο (από το 1954 Ωραιόκαστρο). Τις απόψεις του Αραβαντινού, ενστερνίζεται και ο Ζώτος Μολοσσός.
Την ύπαρξη πόλης με το όνομα Πωγωνιανή, δέχεται κι ο Πουκεβίλ, ο οποίος την τοποθετεί στην περιοχή της Μονής Βελλάς, λίγο έξω από τα ιστορικά όρια του Πωγωνίου.
Φαίνεται ότι η μονή Μολυβδοσκέπαστου, έπαιξε πολύ σημαντικό ρόλο και στη διατήρηση της εθνικής και θρησκευτικής συνείδησης των κατοίκων του Πωγωνίου. Το παράδοξο είναι, ότι η μονή αυτή και το ομώνυμο χωριό, ανήκουν σήμερα στον Δήμο Κόνιτσας!
Η Διπαλίτσα, που βρισκόταν παλαιότερα κοντά στο Μολυβδοσκέπαστο, κατά την ακμή της, είχε 8.000 οικογένειες, 200 εκκλησίες και 44 βρύσες και φαίνεται ότι καταστράφηκε στα μέσα του 16ου αιώνα.
Ο Δελβινακιώτης Ν. Πατσέλης, αναφέρει ότι η Διπαλίτσα καταστράφηκε από τους Οθωμανούς το 1430. Πάντως στην περιοχή, υπάρχουν σήμερα πολλά ερείπια, που πιθανότατα είναι απομεινάρια της άλλοτε κραταιάς αυτής πόλης.
Αρχιτεκτονική
Οι όποιες κατασκευές στο χώρο ακολουθούν το γενικό ηπειρωτικό αισθητικό και πολιτισμικό πρότυπο. Τυχόν διαφορές οφείλονται μόνο στα διαθέσιμα υλικά (π.χ. είδος και χρώμα πέτρας).
Επαγγέλματα
Κύρια γεωργοκτηνοτρόφοι αρχικά οι κάτοικοι - μετακινούμενοι όχι τόσο σε μεγάλες αποστάσεις αλλά από χαμηλότερα σε ψηλότερα υψόμετρα στην ίδια γεωγραφική περιοχή - εξάσκησαν στη συνέχεια διάφορα επαγγέλματα. Πιεζόμενοι κύρια από την σταδιακή τσιφλικοποίηση της περιοχής, ταξιδεύουν σε διάφορες πόλεις των Βαλκανίων (κυρίως Κωνσταντινούπολη και Βλαχία) ως πλανόδιοι τεχνίτες (βαρελάδες, ασβεστάδες, χασάπηδες, τσαρουχάδες κλπ) και στη συνέχεια ως έμποροι. Παρουσιαζόταν μάλιστα μια επαγγελματική εξειδίκευση κατά χωριό.
Πολιτισμός
Το θέμα της ξενιτιάς που βιώθηκε τόσο έντονα από τους ανθρώπους του Πωγωνίου κυριαρχεί στα τραγούδια τους και συχνά συγχέεται με το μοιρολόι. Ιδιαίτερο ενδιαφέρον παρουσιάζει το πολυφωνικό Πωγωνήσιο τραγούδι που αποτελεί μοναδικό φαινόμενο στην Ελληνική μουσική παράδοση.
Σήμερα
Τα τελευταία χρόνια, καταβάλλονται προσπάθειες για την τουριστική ανάπτυξη του Πωγωνίου.
Δείτε επίσης
Κατηγορία:Νομός Ιωαννίνων Κατηγορία:Ιστορικές περιοχές της Ελλάδας Κατηγορία:Ιστορικές περιοχές της Αλβανίας
Σονάτα για πιάνο No. 11 (Μότσαρτ)
Η Σονάτα για πιάνο No. 11 σε Λα μείζονα, K. 331 / 300i είναι σονάτα του Βόλφγκανγκ Αμαντέους Μότσαρτ, η οποία αποτελεί μέρος του κύκλου των τριών έργων του συνθέτη, K.330-332. Ωστόσο, δεν είναι σαφές το πότε και το πού, ο Μότσαρτ, συνέθεσε την εν λόγω σονάτα, πιθανώς να ήταν στη Βιέννη ή στο Σάλτσμπουργκ, περί το 1783. Παρόλα αυτά, το 1784, μαζί με τις άλλες δύο σονάτες του κύκλου, κυκλοφόρησε κι αυτή η σονάτα από την Artaria.
Παραπομπές
<References/>
Εξωτερικοί σύνδεσμοι
11 Κατηγορία:Συνθέσεις του 1783 Κατηγορία:Συνθέσεις σε Λα μείζονα
Ιερακόμορφα
Τα Ιερακόμορφα (Falconiformes) είναι η Τάξη της Ομοταξίας των Πτηνών που περιλαμβάνει την οικογένεια των Ιερακίδων (Γεράκια) και μερικές εξαφανισμένες οικογένειες της Παλαιογενούς περιόδου. Στο παρελθόν λανθασμένα η τάξη Ιερακόμορφα συμπεριελάμβανε τέσσερεις οικογένειες αρπακτικών πτηνών (Καθαρτίδες, Σατζιταριίδες, Πανδιονίδες, Αετίδες). Ωστόσο σύγχρονες συγκριτικές γονιδιακές αναλύσεις κατατάσσουν αυτές τις οικογένειες στον κλάδο Afroaves, τάξη Αετόμορφα.
Μαγνητική πόλωση
Μαγνητική πόλωση ονομάζεται η κατά τη μαγνήτιση στροφή των στοιχειωδών μαγνητών ενός μαγνητικού σώματος έτσι ώστε όλοι οι ομώνυμοι πόλοι αυτών να διατάσσονται προς την αυτή κατεύθυνση. Μέτρο της πόλωσης ενός υλικού είναι η διπολική ροπή που αναπτύσσεται ανα μονάδα όγκου του υλικού και συμβολίζεται με P.
Πόλωση
Α΄ Κατηγορία ποδοσφαίρου γυναικών 2010-2011
Η Α' κατηγορία ποδοσφαίρου γυναικών 2010−2011, ήταν το 19ο πρωτάθλημα στην ιστορία του θεσμού. Αυτή τη σαιζόν άλλαξε ο τρόπος διεξαγωγής του πρωταθλήματος. Έγινε σε μία μόνο φάση, και οι 13 ομάδες που συμμετείχαν αγωνίστηκαν σε έναν ενιαίο όμιλο. Έγιναν δύο γύροι, σύνολο 24 αγώνων για κάθε ομάδα. Πρωταθλήτρια αναδείχθηκε η ομάδα του ΠΑΟΚ για 6η συνεχή χρονιά, νικώντας μάλιστα και στους 24 αγώνες που έδωσε.
Πηγές
Κατηγορία:Εγχώρια ποδοσφαιρικά πρωταθλήματα 2010-2011 Κατηγορία:Α΄ Εθνική ποδοσφαίρου γυναικών
Ρουπία του Μαυρίκιου
Η Ρουπία είναι η νομισματική μονάδα του Μαυρίκιου. Υποδιαιρείται σε 100 σεντς (cents) και ο νομισματικός κωδικός της ISO 4217 είναι MUR. Θεσμοθετήθηκε με νόμο το 1876, όταν ακόμα η χώρα ήταν μη ανεξάρτητη.
Ιστορία
Η επιλογή της ρουπίας έγινε λόγω της μαζικής εισροής της ινδικής ρουπίας μετά τη μετανάστευση Ινδών στο Μαυρίκιο. Η εισαγωγή του νομίσματος έγινε το 1877 σε αντικατάσταση της ινδικής ρουπίας, της στερλίνας και του δολάριου του Μαυρίκιου. Η ρουπία Μαυρίκιου ήταν ίση με 1 ινδική ρουπία και με μισό δολάριο Μαυρίκιου. Η αξία της λίρας ήταν τα 10¼ της ρουπίας την περίοδο εκείνη. Το νόμισμα του Μαυρίκιου κυκλοφορούσε επίσης στις Σεϋχέλλες ως το 1914, οπότε αντικαταστάθηκε από τη Ρουπία Σεϋχελλών σε ίση αξία.
Το 1934 η ισοτιμία με τη στερλίνα της Βρετανίας αντικατέστησε εκείνην με την ινδική ρουπία. Έτσι, η μία ρουπία ήταν ίση με 1 σελίνι και 6 πένες, κλειδωμένη ισοτιμία που ίσχυε και για την ινδική ρουπία. . Η ισοτιμία αυτή, που ήταν 13⅓ ρουπίες = 1 λίρα, διατηρήθηκε ως το 1979.
Τραπεζογραμμάτια
Τα πρώτα χαρτονομίσματα εκδόθηκαν το 1876 από την κυβέρνηση σε αξίες των 5, 10 και των 50 ρουπιών. Ακολούθησαν τα τραπεζογραμμάτια της 1 ρουπίας το 1919 και το 1940 τα έκτακτα χαρτονομίσματα των 25 και 50 σεντς και της 1 ρουπίας. Το 1954 εισήχθησαν τα χαρτονομίσματα των 25 και των 1000 ρουπιών.
Από το 1966 η Τράπεζα του Μαυρίκιου είναι αρμόδια για την έκδοση του εθνικού νομίσματος. Το 1967 η εν λόγω τράπεζα τύπωσε τα πρώτα της χαρτονομίσματα σε ονομαστικές αξίες των 5, 10, 25 και 50 ρουπιών.
Το 1985 κυκλοφόρησε η πέμπτη σειρά, που αποτελείτο από μια νέα σειρά χαρτονομισμάτων των 5, 10, 20, 50, 100, 200, 500 και των 1000 ρουπιών. Η σειρά αυτή σταμάτησε να κυκλοφορεί το 1998, οπότε εισήχθη μια έκτη σειρά σε 7 ονομαστικές αξίες (25, 50, 100, 200, 500, 1.000 και 2.000 ρουπίες). Τα χαρτονομίσματα αυτά τυπώθηκαν ταυτόχρονα στην Αγγλία, το Νοέμβριο του 1998. Τον Ιούνιο του 1999 αποσύρθηκαν από την κυκλοφορία.
Σήμερα κυκλοφορεί η 7η σειρά, από τον Ιούνιο του 1999.
Εμπρόσθια σχέδια
Κάθε ονομαστική αξία φέρει χαραγμένο το πορτρέτο μιας σημαντικής προσωπικότητας από τον Μαυρίκιο, η οποία εικονίζεται στα αριστερά. Επίσης υπάρχει ένα σκίτσο της Τράπεζας του Μαυρίκιου (του κτηρίου) και του αγάλματος της δικαιοσύνης σε όλες τις ονομαστικές αξίες.
Παραπομπές
Ρουπια Κατηγορία:Μαυρίκιος
Εθνικός ύμνος του Σάο Τομέ και Πρίνσιπε
Independência total αποτελεί τον εθνικό ύμνο του Σάο Τομέ και Πρίνσιπε. Ο εθνικός ύμνος καθιερώθηκε το 1975 και οι στίχοι είναι της ποιήτριας και πολιτικού Άλντα Νέβες ντα Γκράσα ντο Εσπίριτο Σάντο. Συνθέτης είναι ο Μανουέλ ντος Σάντος Μπαρέτο ντε Σούζα ε Αλμέιντα.
Στίχοι στα πορτογαλικά
Ρεφρέν:
Independência total,
Glorioso canto do povo,
Hino sagrado de combate.
Na luta nacional,
Juramento eterno
No pais soberano de São Tomé e Príncipe.
Guerrilheiro da guerra sem armas na mão,
Chama viva na alma do porvo,
Independência total, total e completa,
Costruindo, no progresso e na paz,
A nação ditosa da Terra,
Com os braços heróicos do povo.
Trabalhando, lutando, presente em vencendo,
Caminhamos a passos gigantes
Na cruzada dos povos africanos,
Hasteando a bandeira nacional.
Voz do porvo, presente, presente em conjunto,
Vibra rijo no coro da esperança
Ser herói no hora do perigo,
Ρεφρέν
Dinamismo
Ελληνική μετάφραση
Ρεφρέν:
Συνολική ανεξαρτησία
Δοξασμένο τραγούδι του λαού
Συνολική ανεξαρτησία,
Ιερέ ύμνε της μάχης.
Δυναμισμός
Αιώνια πίστη
Στην κυρίαρχη χώρα του Σάο Τομέ και Πρίνσιπε.
Μαχητές στον πόλεμο δίχως όπλα,
Ζωντανή η φλόγα στην ψυχή των ανθρώπων,
Συγκεντρώνοντας τους γιους των νησιών
Γύρω από την Αθάνατη Πατρίδα.
Συνολική ανεξαρτησία, συνολική και πλήρης,
Κτίζοντας, σε πρόοδο και ειρηνικά,
Με τα ηρωικά χέρια των ανθρώπων,
Το πιο ευτυχισμένο κράτος στη Γη.
Ρεφρέν
Δουλεύοντας,αγωνιζόμενοι, αγωνιζόμενοι και κατακτώντας
Προχωράμε με τεράστια άλματα
Στη σταυροφορία των λαών της Αφρικής,
Υψώνοντας την εθνική μας σημαία.
Φωνή του λαού, παρούσα, παρούσα και ενωμένη
Δυνατός χτύπος στην καρδιά της ελπίδας
Να είσαι ο ήρωας την ώρα του κινδύνου,
Ο ήρωας της ανάκαμψης του Κράτους
Είναι ο εθνικός μας αγώνας,
Εξωτερικοί σύνδεσμοι
Κατηγορία:Εθνικά σύμβολα του Σάο Τομέ και Πρίνσιπε Κατηγορία:Εθνικοί ύμνοι
2868 Έποψ
Ο `Εποψ (Upupa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1972 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το πτηνό έποψ (τσαλαπετεινός).
Φυσικά χαρακτηριστικά
Τα φυσικά χαρακτηριστικά του `Εποπα είναι άγνωστα.
Εξωτερικοί σύνδεσμοι-πηγές
Εποψ
3η χιλιετία
2η χιλιετία | 3η χιλιετία | ——
Καθώς αυτή η χιλιετία είναι επί του παρόντος σε εξέλιξη οι τρεις πρώτες δεκαετίες της, η δεκαετία του 2000, του 2010 και η σημερινή δεκαετία του 2020, αποτελούν το αντικείμενο της προσοχής των ιστορικών.
Αναμενόμενα γεγονότα
Οι πρώτες δυο δεκαετίες του 21ου αιώνα (η δεκαετία του 2000 και η τωρινή δεκαετία του 2010) αποτελούν το αντικείμενο της προσοχής των ιστορικών. Ο υπόλοιπος 21ος αιώνας (δεκαετίες 2020-2090) και οι μακροπρόθεσμες χρονικές περίοδοι (22ος - 30ος αιώνες) θα ερευνηθούν σε μελλοντικές μελέτες. Εδώ είναι μερικά πιθανά γεγονότα που θα συμβούν κατά τα επόμενα χρόνια :
Παραπομπές
Κατηγορία:3η χιλιετία
Χρύσανθος Πούντζας
Ο Χρύσανθος Πούντζας (Πάτρα, 1946) είναι Έλληνας σκακιστής μέλος της εθνικής ομάδας.
Ξεκίνησε το σκάκι σε νεαρή ηλικία. Το 1971, όταν ήταν φοιτητής στην Αθήνα, κατέκτησε τον πρώτο του τίτλο, το 1ο διασυλλογικό κύπελλο Ελλάδος με την ομάδα του ΣΟ Καλλιθέας. Τελειώνοντας τις σπουδές του ως χημικός μηχανικός, επιστρέφει στην Πάτρα και αγωνίζεται με τον ΣΟ Πατρών. Ήδη μέλος της εθνικής Ελλάδος, αντρών και εφήβων, θεωρείται από τους ισχυρότερους Έλληνες σκακιστές, με τον ΣΟΠ κατέκτησε άλλα 4 κύπελλα και ένα πρωτάθλημα Ελλάδος, μαζί του αγωνίστηκε 20 χρόνια στο πρωτάθλημα της Α' εθνικής αλλά και στο κύπελλο πρωταθλητριών το 1991. Επίσης την περίοδο 1994 - 1998 εκτός από σκακιστής διετέλεσε και πρόεδρος του ΣΟΠ. Το 1998 παίρνει μεταγραφή για τον ΣΟ Κέρκυρας, ενώ αγωνίστηκε και στον ΣΟ Ρίου. Σήμερα είναι σκακιστής του ΑΣΟ Αιγίου, με την ομάδα του οποίου κατέκτησε το πρωτάθλημα Β εθνικής και το τοπικό κύπελλο για το 2009.
Σε ατομικό επίπεδο ο Χρύσανθος Πούντζας έχει κατακτήσει το ασημένιο μετάλλιο στο πανελλήνιο πρωτάθλημα αντρών το 1979 και το χάλκινο το 1978.
Παραπομπές
Κατηγορία:Έλληνες σκακιστές
Νταβίδ Φουστέρ
Ξεκίνημα και Βιγιαρεάλ
Ξεκίνησε την καριέρα του το 2002 με την ομάδα UD Oliva. Πήρε μεταγραφή στη Βιγιαρρεάλ ΚΦ το 2004, (αγωνίστηκε -σχεδόν- αποκλειστικά για τις ρεζέρβες) και οδήγησε την ομάδα στην τρίτη εθνική της Ισπανίας το 2006/2007.
Την περίοδο 2008-09 πωλήθηκε στην Έλτσε, που αγωνιζόταν στη δεύτερη κατηγορία της Ισπανίας. Πραγματοποιώντας πολύ καλή χρονιά στην Έλτσε, της οποίας ήταν πρώτος σκόρερ, και κέρδισε το ενδιαφέρον της Βιγιαρρεάλ ΚΦ που τον απέκτησε ξανά.
Ολυμπιακός
Μετά από ένα χρόνο παραμονής στη Βιγιαρεάλ, τον Αύγουστο του 2010 αποκτήθηκε από τον Ολυμπιακό.
Πραγματοποίησε πολύ καλή πρώτη χρονιά, πετυχαίνοντας 12 γκολ, επίδοση, που τον ανέβασε στην τρίτη θέση του πίνακα των σκόρερ. . Συνέχισε το ίδιο καλά και την επόμενη χρονιά, έχοντας πολύτιμη συνεισφορά σε εγχώριες και ευρωπαϊκές διοργανώσεις. Στις Ευρωπαϊκές διοργανώσεις αναδείχθηκε πρώτος σκόρερ της ομάδας του.
Μετά την επιτυχημένη του σεζόν 2014-15, όπου με τον Ολυμπιακό κατέκτησε το νταμπλ, παράλληλα επέκτεινε το συμβόλαιό του για 2 έτη ακόμα.
Τελικά η διοίκηση του Ολυμπιακού αποφάσισε να μην ανανεώσει το συμβόλαιό του μετά τη λήξη του, το καλοκαίρι του 2016, πράγμα που δημιούργησε άμεσα έντονες αρνητικές αντιδράσεις από τους φίλαθλους της ομάδας, οι οποίοι συνεχώς έδειχναν τη συμπάθεια τους απέναντι στον Φουστέρ, που πάντα εξέφραζε την αγάπη του για αυτόν τον σύλλογο και έδινε την ψυχή του εντός του γηπέδου.
Χετάφε
Ο Φουστέρ επέστρεψε στην Ισπανία το καλοκαίρι του 2016, υπογράφοντας ως ελεύθερος στην Χετάφε ΚΦ. Φοράει την φανέλα με τον αριθμό 14.
Στατιστικά Συλλόγων
*Τελευταία ενημέρωση 19 Μαρτίου 2014
Προσωπική Ζωή
Ο Νταβίδ Φουστέρ είναι παντρεμένος, με δύο παιδιά.
Ο Νταβίδ Φουστέρ είναι ιδιαίτερα συμπαθής στη γενέτειρά του, για τα ποδοσφαιρικά του επιτεύγματα. Μάλιστα, το καλοκαίρι του 2014, παρευρέθηκε σε ακαδημία της Όλιβα, σε ένα τουρνούα, μαζί με άλλες σπουδαίες προσωπικότητες του χώρου.
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές Έλτσε ΚΦ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Βιγιαρρεάλ ΚΦ Β Κατηγορία:Ποδοσφαιριστές Χετάφε ΚΦ Κατηγορία:Μέσοι ποδοσφαιριστές Κατηγορία:Βαλενθιανοί ποδοσφαιριστές
Σπήλαιο της Γκοβιέστιτσα
Το σπήλαιο Γκοβιέστιτσα βρίσκεται στο φαράγγι του ποταμού Πράτσα, στον δήμο Ρογκάτιτσα, 40 χιλιόμετρα ανατολικά του Σεράγεβο και η ευρεία είσοδός του κείται σε υψόμετρο 580 μ. Το συνολικό μήκος του φέρεται ότι είναι 9.682 μ. Λίγο μετά την κύρια είσοδο, το σπήλαιο διακλαδίζεται στον βορειοδυτικό και νοτιοανατολικό βραχίονα.
Ιστορία
Το σπήλαιο έγινε γνωστό στην περίοδο κατασκευής της στενής (760mm) σιδηροδρομικής γραμμής Sarajevo - Višegrad το 1906, αλλά τότε ήταν δύσκολο να εξερευνηθεί χωρίς σύγχρονο σπηλαιολογικό εξοπλισμό. Σύμφωνα με έγγραφο του 1911 η βαθύτερη διείσδυση που επιτεύχθηκε στο σπήλαιο ήταν 100 μέτρα εξαιτίας εμποδίων στην προσπέλαση, κυρίως μιας μικρής λίμνης, το μέγεθος της οποίας ποικίλει ανάλογα με τις βροχοπτώσεις και ενός κάθετου εμποδίου ύψους 20 μέτρων που χρειάζεται αναρρίχηση με σκοινί.
Σχεδόν ένα αιώνα μετά έφθασαν στο σπήλαιο Ιταλοί σπηλαιολόγοι και ξεκίνησαν την εξερεύνηση της σπηλιάς σε συνεργασία με το Κέντρο Καρστικών Ερευνών και Σπηλαιολογίας του Σεράγεβο. Τα επόμενα δύο χρόνια ο αριθμός των ομάδων αυξήθηκε με όλο και περισσότερους σπηλαιολόγους να εξερευνούν τις διακλαδώσεις του σπηλαίου. Χρόνο με τον χρόνο (2010 - 2013) το σπήλαιο αποκτούσε νέες διαστάσεις: το 2011 - 3.800 μέτρα, το 2012 - 7.715 μέτρα, έως ότου καταγράφηκε ως το μεγαλύτερο σπήλαιο στη Βοσνία-Ερζεγοβίνη με 9.682 μέτρα.
Εξωτερικοί σύνδεσμοι
Κατηγορία:Σπήλαια στη Σερβική Δημοκρατία
Πασιφισμός
right|120px right|400px|thumb|Παγκόσμια Ημέρα Προσευχών για ειρήνη στην [[Ασίζη το 2011.]]
Γενικά ο ελληνοποιημένος όρος πασιφισμός, που προέρχεται εκ του λατινικού pacificus, χαρακτηρίζει την ακραία έκταση της πίστης εκείνης κατά την οποία οποιαδήποτε εμπλοκή ενός κράτους σε διεξαγωγή πολέμου, κάτω υπό οποιεσδήποτε συνθήκες είναι εσφαλμένη, καθώς και το αυτό για οποιοδήποτε άτομο που συμμετέχει σ΄ αυτόν.
Συνεπώς ο όρος αυτός αποδίδεται περισσότερο σε μια ριζοσπαστική αλλά και ιδεαλιστική τάση του φιλελευθερισμού, που όμως αν και απεύχεται τον πόλεμο η γενικότερα την όποια εκδήλωση βίας, εντούτοις τον θεωρεί συχνά επιβεβλημένο, ειδικότερα όταν προσβάλλονται θεμελιώδη ανθρώπινα δικαιώματα ή αρχές του Διεθνούς Δικαίου.
Στην ελληνική γλώσσα ο πασιφισμός αποδόθηκε ορθότερα ως «ειρηνισμός» και ο πασιφιστής ως «ειρηνιστής», προς διάκριση των όρων «φιλειρηνισμός» και «φιλειρηνιστής» αντίστοιχα.
Εξωτερικοί σύνδεσμοι
Κατηγορία:Ειρήνη Κατηγορία:Πολιτικές θεωρίες
Χαμιντιέ
Η Αλ Χαμιντιά ή Χαμιντιέ ή Χαμεντίγιε (αραβ. الحميدية) είναι μια πόλη στην παράκτια γραμμή της Συρίας, 3 χιλιόμετρα από τα σύνορα με τη χώρα του Λιβάνου. Η πόλη ιδρύθηκε σε πολύ σύντομο χρονικό διάστημα με ευθεία διαταγή του Τούρκου Σουλτάνου Αμπντούλ Χαμίτ Β' γύρω στο 1897, προκειμένου να εξυπηρετήσει ως καταφύγιο για τους Τουρκοκρητικούς, που εγκατέλειψαν την Κρήτη, όταν το νησί έπαψε να αποτελεί τμήμα της Οθωμανικής Αυτοκρατορίας, κατά τη φυλετική και θρησκευτική διένεξη μετά την αναχώρηση των τουρκικών στρατευμάτων από το νησί.
Έχει πληθυσμό περίπου 8000 κατοίκων, των οποίων η πλειοψηφία ακόμα μιλάει την κρητική διάλεκτο στην καθημερινότητά τους και διατηρούν τα ήθη και έθιμα της παλαιάς τους πατρίδας.
Όπως έχει γραφτεί, οι κάτοικοι με τα Αραβικά έρχονται σε πρώτη επαφή στο σχολείο.
Εξισλαμισμός και εκτόπιση
Οι λόγοι για τους οποίους εκδιώχθηκαν από την Κρήτη είναι κυρίως θρησκευτικοί: πολλοί είχαν εξισλαμιστεί κατά την οθωμανική κατοχή και θεωρήθηκαν προδότες από τους ντόπιους.
Η Κρήτη έπεσε στους Τούρκους το 17ο αιώνα, μετά από μακροχρόνια και επίμονη αντίσταση από τους Βενετούς που είχαν κυβερνήσει το νησί μέχρι τότε. Στους επόμενους αιώνες, πολλοί Κρητικοί άλλαξαν θρησκεία, ασπάστηκαν το Ισλάμ και έγιναν Αλεβίτες μουσουλμάνοι, που είναι το κυρίαρχο θρησκευτικό δόγμα των Τούρκων.
Το 1866, η τελική επανάσταση ξέσπασε στην Κρήτη, καταλήγοντας τελικά στον ελληνοτουρκικό πόλεμο του 1897. Κρητικοί επαναστάτες ήρθαν σε συμπλοκή με τον οθωμανικό στρατό κατοχής και επιδίωξαν την ανεξαρτησία και την ένωση της Κρήτης με την Ελλάδα.
Όπως και πριν, η θρησκεία διαίρεσε πολλές κρητικές οικογένειες. Οι Οθωμανοί χρησιμοποίησαν ομάδες οπλισμένων φανατικών μουσουλμάνων, μερικοί από τους οποίους ήταν εγγενείς Κρητικοί, σε εχθροπραξίες κατά των ορθοδόξων χριστιανικών χωριών. Ως αποτέλεσμα οι ορθόδοξοι χριστιανοί Κρητικοί θεωρούσαν εχθρούς τους αλλόθρησκους συμπατριώτες τους.
Μετά από την τελική απόσυρση του οθωμανικού στρατού από την Κρήτη, οι περισσότεροι Κρητικοί μουσουλμάνοι τράπηκαν σε φυγή από το νησί, φοβούμενοι εκδίκηση ενάντιά τους.
Όμως σε μερικές οικογένιες από αυτές που εγκατάλυψαν την κρήτη η φυγή τους έγινε με την βία επειδή πολεμούσαν τους τούρκους (Οι Καλησπεράδες) και ετσι ήταν η Σύρια και ο Λίβανος μία εύκολη λύση.
Καθημερινότητα
Όπως και οι Κρητικοί του Λιβάνου, οι κάτοικοι του Χαμεντίγιε εφαρμόζουν τη μονογαμία και είναι υπέρ της μόρφωσης αγοριών και κοριτσιών. Τα κορίτσια συνήθως παντρεύονται σε μικρή ηλικία και συναναστρέφονται κυρίως ομόφυλές τους.
Η εγγύτητα της Κύπρου στη συριακή ακτή παρέχει μια πλούσια πηγή πολιτιστικής επαφής μέσω των ελληνικών τηλεοπτικών σταθμών, των οποίων τα προγράμματα παίζουν ένα κεντρικό ρόλο στη βοήθεια των ελληνόφωνων κατοίκων του χωριού να διατηρήσουν τη γλώσσα τους.
Τοποθεσία
Ο δρόμος που οδηγεί στη Χαμιντιέ από την Ταρτούς ακολουθεί την ακτή, που περνά από τα χαλάσματα της Αμρίτ, της αρχαίας φοινικικής αποικίας, και έπειτα κατευθείαν στους σιτοβολώνες και αγρούς κηπευτικών προς τα σύνορα του Λιβάνου. Αυτή είναι η πιο νότια γωνία της Συρίας.
Οι παραλίες συχνά χρησιμεύουν ως χωματερές για το μη-ανακυκλώσιμο πλαστικό. Το ίδιο το χωριό έχει ένα βιομηχανικό αέρα, όπου η αισθητική θυσιάζεται στο βωμό της λειτουργικότητας. Το χωριό χαρακτηρίζεται από μονώροφα πετρόκτιστα σπίτια, κάθε ένα με μια μικρή αυλή, χωματένιους δρόμους που χωρίζουν ένα μουσουλμανικό τέμενος, ένα σχολείο και το καφενείο, αφίσες του Προέδρου Μπασάρ αλ Άσαντ και του γιου του, ανθρώπους που κάθονται έξω από τα σπίτια και πίνουν το τσάι τους και παιδιά που παίζουν στην παραλία.
Εξωτερικοί σύνδεσμοι
Κατηγορία:Πόλεις της Συρίας
Boeing X-37
Το Boeing X-37, επίσης γνωστό ως X-37 Orbital Test Vehicle (OTV), είναι ένα Αμερικανικό επαναχρησιμοποιήσιμο μη επανδρωμένo διαστημόπλοιο. Εκτοξέυεται στο διάστημα με πύραυλο και στη συνέχεια εκ νέου εισέρχεται στην ατμόσφαιρα και προσγειώνεται στην Γη ως διαστημικό λεωφορείο. Το X-37 χρισημοποιείται από την Πολεμική Αεροπορία το Ηνωμένων Πολιτειών για αποστολές τροχιακών διαστημικών πτήσεων που προορίζονται για την αποδείξη των επαναχρησιμοποιήσιμων διαστημικών τεχνολογιών. Πρόκειται για ένα παράγωγο κλίμακας 120% του προηγούμενου Boeing X-40. Από το 2013 κατέχει το παγκόσμιο ρεκόρ ως το μικρότερο ρομποτικό μη επανδρωμένο διαστημόπλοιο.
Παραπομπές
Κατηγορία:Διαστημικά αεροσκάφη Κατηγορία:Αεροσκάφη Boeing
Τάγμα των Τεκτόνων Ιπποτών Εκλεκτών Κοέν του Σύμπαντος
Το Τάγμα των Τεκτόνων Ιπποτών Εκλεκτών Κοέν του Σύμπαντος (Ordre des Chevaliers Maçons Élus Coëns de l’Univers) είναι ένα Τάγμα Χριστιανικής Ιπποσύνης, το οποίο ίδρυσε περί το 1758 ο δον Μαρτίνεθ ντε Πασκουαλλύ. Στόχος του, η πνευματική αποκατάσταση (réintégration) της ανθρωπότητας διαμέσου θεουργικών τελετουργικών πράξεων.
Το σύστημα αυτό Θεουργίας λειτουργούσε με ένα σύστημα 11 βαθμών:
1)Μαθητής,
2)Εταίρος,
• Β ΤΑΞΗ (βαθμοί του Πρόναου ή Προπυλαίων):
4)Μαθητευόμενος Cohen,
5)Εταίρος Cohen,
6)Διδάσκαλος Cohen,
• Γ ΤΑΞΗ (βαθμοί του Ναού):
7)Μέγας Διδάσκαλος Εκλεκτός Cohen ή Μέγας Αρχιτέκτων,
8)Ιππότης της Ανατολής ή Μέγας Εκλεκτός του Ζωροβάβελ ή δόκιμος Reau+Croix (R+),
9)Ταξιάρχης της Ανατολής ή Μαθητευόμενος Reau+Croix (R+),
10)Μέγας Εκλεκτός ή Ιδιαίτερος Διδάσκαλος.
• ΜΥΣΤΙΚΗ ΤΑΞΗ: Reau+Croix (R+). Καμία σχέση με τους Rose+Croix.
Κατηγορία:Τεκτονισμός
The Surprising
Το The Surprising είναι τραγούδι του χαρντ ροκ συγκροτήματος Deep Purple, το έκτο του δίσκου "Infinite", ο οποίος κυκλοφόρησε στις 7 Απριλίου του 2017. Κυκλοφόρησε ως ψηφιακό σινγκλ στις 4 Οκτωβρίου 2017, συνοδευόμενο από ένα βίντεο κλιπ κινουμένων σχεδίων, το οποίο απεικονίζει το συγκρότημα πάνω σε ένα παγοθραυστικό πλοίο κατά τη διάρκεια μιας καταιγίδας. Εικόνες και αναφορές σε όλη τους την καριέρα, από το 1968 ως το 2017, εμφανίζονται κατά τη διάρκεια όλου του βίντεο, το οποίο σκηνοθέτησαν ο Ματ Ρουκ και ο Πιτ Ρότζερς για λογαριασμό της Coolhead and Bait Studio Production.
Σύνθεση
Η σύνθεση του ξεκίνησε από ένα ριφ της κιθάρας του Στηβ Μορς, στο οποίο ακολούθησαν οι υπόλοιποι μουσικοί του συγκροτήματος, με τον αρχικό τίτλο "The Surprising Mr Morse" να έρχεται από τον Ρότζερ Γκλόβερ.
Οι στίχοι του Ίαν Γκίλαν μιλάνε για τον πειρασμό, αν και είναι αρκετά ασαφείς, σύμφωνα με τον Γκλόβερ.
Ζωντανές ηχογραφήσεις
Το κομμάτι συμπεριλήφθηκε στο set list των Deep Purple για την περιοδεία του "Infinite" και μία ζωντανή του εκτέλεση υπάρχει στο διπλό άλμπουμ "The Infinite Live Recordings Vol 1". Η ηχογράφηση πραγματοποιήθηκε στο φεστιβάλ Hellfest, στις 16 Ιουνίου 2017 στο Κλισόν της Γαλλίας.
Τα μέλη του συγκροτήματος
Το The Surprising ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 2017
Καλυβάκια (αποσαφήνιση)
Με την ονομασία Καλυβάκια αναφέρονται οι παρακάτω οικισμοί της Ελλάδας: